Sējas pagasts

**Sējas pagasts** ir pagasts Saulkrastu novadā, Vidzemes dienvidrietumos, Gaujas lejteces labajā krastā. Robežojas ar sava novada Saulkrastu pilsētu un Saulkrastu pagastu, Ādažu novada Ādažu pagastu, Limbažu novada Skultes un Vidrižu pagastu, Siguldas novada Inčukalna un Krimuldas pagastu, kā arī Ropažu novada Vangažu pilsētu.

No 2006. gada līdz 2021. gada administratīvi teritoriālajai reformai pastāvēja kā **Sējas novads**. 2021. gadā Sējas novadu iekļāva jaunajā Saulkrastu novadā.

## Daba
Pagasta rietumu daļa atrodas Piejūras zemienes Rīgavas līdzenumā, austrumu daļa — Viduslatvijas zemienes Ropažu līdzenumā, kas ziemeļaustrumos pāriet Metsepoles līdzenumā. Augstākais punkts ir pakalns pie Lojas — 68,8 m. Reljefa pacēlums veido ūdensšķirtni starp Gauju un piekrastes upītēm Pusku un Pēterupi.

### Klimats
Mēreni silts un mitrs. Vasaras relatīvi vēsas, mākoņainas (vairāk kā 40 % gadā), ziemas ir samērā siltas ar biežiem atkušņiem. Gada vidējā t +5,6°C, janvāra vidējā t -4,9%, jūlijā t +16,9°C. Vidējais nokrisņu daudzums 550-650 mm gadā.

### Ūdensteces
thumb|260px|Loja pie Murjāņiem
thumb|Purvs
Pagasta teritorijas lielākā daļa pieder pie Rīgas līča piekrastes upēm Ķīšupes, Pēterupes (ziemeļdaļa), Puskas (vidusdaļa), kā arī Gaujas un tās pietekas Lojas baseiniem. Galvenās ūdensteces un to pietekas ir:
*Gauja
**Loja
* Puska
* Melnupe
* Inčupe
* Pēterupe
** Ežurga
*** Augštilta grāvis
*** Muižnieku grāvis
** Žagaturga
* Ķīšupe
** Ķivurga
** Ķidurga

### Ūdenstilpes
Lielākās ūdenstilpe pagastā ir Pabažu ezers (38,2 ha) un nelielais Dzelves ezers. Dzelmes purvā vairāki nelieli purva ezeriņi. Austrumos pagasts robežojas ar Lilastes ezeru.

### Aizsargājamās dabas teritorijas

* Dabas liegums Dzelves—Kroņu purvs (2133 ha);
* Ādažu aizsargājamo ainavu apvidus daļa;
* Sējas parks (4,9 ha);
* Gaujas Nacionālā parka daļa pie Murjāņiem.

### Dižkoki

* Āra bērzs atrodas 200 m no Beltēm, apkārtmērs 2,68 cm, augstums 32 m;
* Parastā priede 120 m no Ģiertiņiem, apkārtmērs 3,4 m, augstums 25 m;
* Parastais ozols pie Lejasvīlētājiem, gravas malā, apkārtmērs 6,47 m, augstums 20,5 m;
* Parastais ozols Sējas parkā (Sējas ozols), apkārtmērs 9,1 m, augstums 26 m.

## Vēsture
thumb|220px|Pagastu robežas 1940. gadā (ar violetu līniju - mūsdienu administratīvais iedalījums).

Līdz muižas pagastu izveidei tagadējā Sējas pagasta teritorija atradās Krimuldas-Pēterupes draudzes novadā.
1935. gadā Rīgas apriņķa Sējas pagasta platība bija 104,7 km² un tajā dzīvoja 1344 iedzīvotāji. 1945. gadā pagastā izveidoja Lojas un Sējas ciema padomes, bet pagastu 1949. gadā likvidēja. Sējas ciemam 1954. gadā pievienoja likvidēto Lojas ciemu, 1977. gadā — likvidēto Pabažu ciemu un daļu no Saulkrastu un Vidrižu ciemu teritorijas. Sējas ciems, pēc 1990. gada Sējas pagasts ietilpa Saulkrastu (1949—1956), Siguldas (1956—1962) un Rīgas (1962—2009) rajonos. 2006. gadā Sējas pagastu pārveidoja par novadu. 2021. gadā Sējas novadu apvienoja ar Saulkrastu novadu.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

#### Lielākās apdzīvotās vietas

Lielākās apdzīvotās vietas ir Pabaži (383 iedz.), Loja (pagasta centrs, 367 iedz.), Murjāņi (295 iedz.).

### Nacionālais sastāvs

## Pašvaldība
Pagasta ēkā atrodas pasta nodaļa (LV-2142), doktorāts, kā arī aptieka un frizētava.

## Tautsaimniecība

## Izglītība
* Sējas pirmsskolas izglītības iestāde „ Bitīte”
* Sējas pamatskola
* Murjāņu sporta ģimnāzija
* Sējas Mūzikas un mākslas skola

## Sports

### Sējas sporta centrs
Sējas Sporta centrs atrodas pie Sējas pamatskolas, apmēram 6 km no Murjāņiem, braucot pa Murjāņu - Sējas (V79) šoseju.

Sporta centrā ir sporta zāle ar handbola, minifutbola, tenisa, basketbola un volejbola standarta izmēra laukumiem un trenažieru zāle. Ir pieejams sporta inventārs.

Sporta centra viesnīca ar 32 vietām, kā arī pirts un ēdnīca.

## Kultūra

### Sējas (Lojas) kultūras nams
[thumb|Lojas kultūras nama ēka [Loja|Lojā|220x220px]]Sējas kultūras nams ir Saulkrastu novada kultūras centra viens no trijiem kultūras namiem. Tā uzdevums ir realizēt valsts kultūrpolitiku Sējas pagasta teritorijā, nodrošinot kultūras vērtību radīšanu un izplatīšanu, sekmējot radošo iniciatīvu, nodrošinot kultūras mantojuma saglabāšanu un papildināšanu.

Sējas kultūras nama telpās atrodas arī Sējas Mūzikas un mākslas skola.

### Pabažu kultūras nams
Rīko valsts svētku, kultūrvēsturisko un tradicionālo svētku norises, izglītojošus pasākumus interesentiem dažādās zinību nozarēs.

Sējas pagastā darbojas bibliotēka Jēņos, Pabažu bibliotēka un Sējas novada bibliotēka "Ainavas".

## Reliģija
Sējas pagastā neatrodas baznīcas. Tuvākie dievnami atrodas Saulkrastos, Krimuldā un Siguldā.

## Ievērojamas personības
* Ernests Švehs (1819–1898), skolotājs, ērģelnieks, kordiriģents.
* Aleksandrs Klinklāvs (1899-1982), latviešu arhitekts.

## Ievērojamas vietas
thumb|214x214px|Sējas muižas kungu māja
Pagasta teritorijā atrodas Stēderu senkapi, Murjāņu senkapi, Sējas muiža, kuras parkā atrodas Sējas dižozols, kā arī vecākais Latvijā esošais ūdenstornis, celts 1903. gadā. Pagastā atrodas marķēts velomaršruts ar apskates objektiem.

## Attēlu galerija

Attēls:Sējas novads COA.svg|Sējas novada ģerbonis (2013–2021)
Attēls:Flag of Sējas novads.svg|Sējas novada karogs
Attēls:Daudzīvokļu nami Murjāņos.jpg|Daudzīvokļu nami Murjāņos
Attēls:A3 šoseja Murjāņos.jpg|A3 šoseja Murjāņos
Attēls:Mazdārziņi Murjāņos.jpg|Mazdārziņi Murjāņos
Attēls:Sēja, piemiņas akmens represētajiem 2007-10-27 - panoramio.jpg|Piemiņas akmens komunistiskā terora upuriem Sējā


## Atsauces